एगो प्रचलित तरीका ई हवे की उपचोटी आ मुख्य परबत चोटी के बिभाजन थलरुपी उच्चता (टोपोग्राफिक प्रॉमिनेंस) के नाप से कइल जाय। टोपोग्राफिक प्रौमिनेंस, एगो तरीका हवे जेवना में कौनों चोटी के ऊँचाई, ओकरा आ ओकरे के बगल वाली चोटी के बीच के गहिरा हिस्सा (दर्रा या कॉल) से नापल जाला। ऊँचकी चोटी के पैरेंट पीक (parent peak) कहल जाला। परबत के एगो कामन परिभाषा ई बा की ओकर प्रॉमिनेंट ऊँचाई  होखे के चाहीं। बिकल्प के रूप में सापेक्षिक प्रौमिनेंस (प्रौमिनेंस/ऊँचाई) के इस्तेमाल (आमतौर पर 7–8%) भी होखे ला। नीचे के लिस्ट में सभसे ऊँच 100 गो चोटी, कम से कम  मीटर प्रौमिनेंस वाली दिहल गइल बाड़ी, जवन लगभग 7% प्रौमिनेंस के साथ वाली बाड़ी। प्रौमिनेंस के आधार पर लिस्ट बनावे में एगो कमी ई होखेला की कबो-कबो कौनो अइसन परबत छूट जाला जवन बहुत परसिद्ध होखे बाकी अपने बगल के परबत चोटी से जवना के बिलगाव करे वाली घाटी या कॉल अतना गहिरा न होखे कि प्रौमिनेंस के नाप बहुत ढेर आवे। उदाहरण कि रूप में Eiger आ Nuptse। अइसन कुछ चोटी जवन प्रौमिनेंस में नजदीक ले पहुँचल बाड़ी की उनहन के गिनल जाय, नीचे दिहल बाड़ी बाकी उन्हना के गणना रैंक नइखे दिहल गइल, खाली नाँव दिहल बा।